CELEX: 52021PC0308
Language: et
Date: 2021-06-15
Title: Ettepanek: NÕUKOGU MÄÄRUS, millega muudetakse nõukogu määrust (EL) 2020/1706 teatavate kalandustoodete autonoomsete tariifikvootide osas

EUROOPA KOMISJON
            Brüssel,15.6.2021
            COM(2021) 308 final
            2021/0143(NLE)
            Ettepanek:
            NÕUKOGU MÄÄRUS, 
            millega muudetakse nõukogu määrust (EL) 2020/1706 teatavate kalandustoodete autonoomsete tariifikvootide osas
            (EMPs kohaldatav tekst)
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               Nõukogu määrus (EL) 2020/1706, millega avati teatavate kalandustoodete autonoomsed liidu tariifikvoodid ja sätestati nende haldamine aastatel 2021–2023,
                  1
                võeti vastu 13. novembril 2020.
            
            
               Määruse eesmärk on tagada liidu töötleva tööstuse konkurentsivõime ja vältida liidu kalandustoodete tootmise ohustamist, tagades tööstusele piisavad kalandustootetarned. Selleks vähendatakse kõnealuse määrusega teatavate kalandustoodete imporditollimakse või peatatakse nende maksude kohaldamine asjakohase mahuga kvootide raames. Samuti on kõnealuses määruses kindlaks määratud, missuguste töötlemistoimingute („kvoodi kohaldamise kõlblikud toimingud“) puhul võib tariifikvooti kasutada.
            
            
               31. jaanuaril 2020 astus Ühendkuningriik Euroopa Liidust välja. Määrus põhines eeldusel, et EL ja Ühendkuningriik sõlmivad vabakaubanduslepingu, mida kohaldatakse alates üleminekuperioodi lõpust, nii et nendevahelised kaubavood saaksid jätkuda ja imporditollimakse ei kehtestataks. ELi ja Ühendkuningriigi kaubandus- ja koostöölepinguga
                  2
                nähakse kalandustoodetele ette tollimaksu- ja kvoodivaba juurdepääs, Briti ülemeremaad ja -territooriumid (edaspidi „Briti ÜMTd“) ei ole enam ELiga seotud ning nende kalandustoodete ekspordil liitu ei kohaldata enam tollimaksude vähendamisi.
            
            
               Norra Kuningriigi
                  3
                ja Islandiga
                  4
                sõlmitud kahepoolsed lisaprotokollid, millega nähakse ette teatavate kalade ja kalandustoodete kvoodid, aegusid 30. aprillil 2021. Kuna selleks ajaks ei olnud läbirääkimised uute kvootide üle lõppenud, võib ELi tootmisharu seista silmitsi tollimaksuvabade töödeldavate toodete nappusega.
            
            
               Seega tuleb muuta nõukogu määrust (EL) 2020/1706, et käsitleda Ühendkuningriigi ÜMTde kõrvaldamist ELi ÜMTde kaubandusrežiimist ning Norra ja Islandiga sõlmitud lisaprotokollide aegumist.
            
            
               •
                     Kooskõla poliitikavaldkonnas praegu kehtivate õigusnormidega
            
            
               Käesolev algatus on kooskõlas viimase 20 aasta järjekindla ELi  poliitikaga kindlustada oma töötleva tööstuse piisav varustamine kalandustoodetega.
            
            
               2.
                     ÕIGUSLIK ALUS, SUBSIDIAARSUS JA PROPORTSIONAALSUS
            
            
               •
                     Õiguslik alus
            
            
               Euroopa Liidu toimimise lepingu artikkel 31.
            
            
               •
                     Subsidiaarsus (ainupädevusse mittekuuluva valdkonna puhul)
            
            
               Ühise tollitariifistiku maksumäärad kuuluvad liidu ainupädevusse. Subsidiaarsuse põhimõtet seetõttu ei kohaldata.
            
            
               •
                     Proportsionaalsus
            
            
               Poliitiline otsus on proportsionaalne, kuna iga toote puhul on lubatud vaid piiratud kogus, võttes arvesse kasutusmäära, ELi ja ELi mittekuuluvate riikide tootjate võrdseid tingimusi, lisandväärtust ja muid kaubandussoodustusi.
            
            
               •
                     Vahendi valik
            
            
               On asjakohane kasutada sama liiki õigusakti kui muudetav akt, st nõukogu määrust.
            
         
         
            
               3.
                     SIDUSRÜHMADEGA KONSULTEERIMISE TULEMUSED
            
            
               •
                     Praegu kehtivate õigusaktide järelhindamine või toimivuse kontroll
            
            
               Ei kohaldata.
            
            
               •
                     Konsulteerimine sidusrühmadega
            
            
               Enne nõukogu määruse (EL) 2020/1706 vastuvõtmist konsulteeris komisjon jaanuarist märtsini 2020 ELi tootjate, ELi töötlejate ja liikmesriikide ametiasutustega, saates neile küsimustiku. 29. veebruaril 2020 tutvustas komisjon seda konsulteerimisprotsessi turgude nõuandekomisjonile, kus olid esindatud kõik sidusrühmad (tootmisharu ja valitsusvälised organisatsioonid).
            
            
               Kavandatav määrus on tasakaalustatud ning põhineb kättesaadavate andmete faktilisel ja objektiivsel analüüsil. Määrusega tagatakse ELi töötlevale tööstusele piisavad konkurentsivõimelised tarned ja võetakse arvesse ELi kalandustoodete tootjate huve. Pärast määruse vastuvõtmist on mõned liikmesriigid ja sidusrühmad siiski taotlenud uute ühepoolsete tariifikvootide kehtestamist, et tegeleda Briti ÜMTdest pärit kalandustoodete sooduskohtlemise kaotamisest tuleneva mõjuga ning Norrast ja Islandilt pärit toodete sooduskohtlemise aegumisega kaasnevat mõju.
            
            
               Käesolev ettepanek põhineb sidusrühmadelt määruse vastuvõtmise käigus saadud teabel.
            
            
               •
                     Eksperdiarvamuste kogumine ja kasutamine
            
            
               Ei kohaldata.
            
            
               •
                     Mõju hindamine
            
            
               Mõjuhinnangut ei koostatud. Ettepaneku eesmärk on muuta kehtivat määrust, mis kaotab kehtivuse 2023. aastal. Seega ei ole vaja mõju hinnata. Enne kui ettepanek esitati nõukogu töörühmale arutamiseks, st enne ettepaneku vastuvõtmist nõukogus, konsulteeris komisjon siiski ELi sidusrühmadega.
            
            
               •
                     Õigusnormide toimivus ja lihtsustamine
            
            
               Ei kohaldata.
            
            
               •
                     Põhiõigused
            
            
               Ei kohaldata.
            
            
               4.
                     MÕJU EELARVELE
            
            
               Ettepanek ei mõjuta komisjoni eelarvet. Ettepanek mõjutab eelarves ELi tulude seda osa, mis on seotud nende tollimaksude kaotamisega, mida oleks kogutud imporditud toodetelt. Üks kavandatav kvoot on seotud tootega, mille suhtes kohaldatakse praegu enamsoodustusrežiimi kohast 6 %-list tollimaksu (kalmaar). teine kavandatav kvoot on seotud tootega, mille suhtes kohaldatakse enamsoodustusrežiimi kohast 20 %-list tollimaksu (heeringas soolvees). Kaks muud kavandatavat tariifikvooti on seotud toodetega, mille suhtes kohaldatakse tariifide peatamist 15. veebruarist kuni 15. juunini. Ülejäänud osal aastast kohaldatakse külmutatud heeringa suhtes enamsoodustusrežiimi tollimaksu (15 %) ja külmutatud makrelli suhtes enamsoodustusrežiimi tollimaksu (20 %). Veel kaks kvooti on seotud toodetega, mille suhtes kohaldatakse enamsoodustusrežiimi tollimaksu (15 %), ja ühe toote puhul on enamsoodustusrežiimi tollimaks 18 %.
            
            
               5.
                     MUUD ELEMENDID
            
            
               •
                     Rakenduskavad ning järelevalve, hindamise ja aruandluse kord
            
            
               Ei kohaldata.
            
         
         
            
               •
                     Ettepaneku sätete üksikasjalik selgitus
            
            
               On tehtud ettepanek muuta määrust, et lisada sinna järgmised aastased tollimaksuvabad kvoodid:
            
            
               patagoonia ebakalmaar (Loligo gahi) (CN-kood ex 0307 43 35) — 75 000 tonni:
            
            
               kuna Briti ÜMTd ei ole enam ELi ÜMTde assotsieerimise otsusega kaetud ning nende suhtes ei kohaldata enam tollimaksu- ja kvoodivaba juurdepääsu ELi turule, kohaldatakse Falklandi saartelt pärit patagoonia ebakalmaari impordi suhtes alates 1. jaanuarist 2021 6 %-list erga omnes tollimaksu;
            
            
               soolvees säilitatud heeringas (ex 1604 12 91 ja ex 1604 12 99) — 15 000 tonn (vedelikuta netokaal):
            
            
               kvoot 09.0750 aegus 30. aprillil 2021;
            
            
               heeringad (Clupea harengus, Clupea pallasii), külmutatud, muud kui rubriigi 0304 kalafilee ja muu kalaliha ning kalamaks ja kalamari, töötlemiseks (ex 0303 51 00) — 10 000 tonni;
            
            
               kvoodid 09.0710 ja 09.0812 aegusid 30. aprillil 2021;
            
            
               Liikide Scomber scombrus ja Scomber japonicus makrell, külmutatud, terve, muu kui kalamaks ja kalamari (ex 0303 54 10) — 15 000 tonni;
            
            
               kvoot 09.0712 aegus 30. aprillil 2021;
            
            
               mitut liiki külmutatud kala (0303 55 30, ex 0303 55 90, 0303 56 00, 0303 69 90, 0303 82 00, 0303 89 55, 0303 89 90) — 3 300 tonni;
            
            
               kvoot 09.0713 aegus 30. aprillil 2021;
            
            
               heeringa filee ja liblikfilee (Clupea harengus, Clupea pallasii), külmutatud (0304 86 00 ja ex 0304 99 23) — 25 000 tonni;
            
            
               kvoot 09.0714 aegus 30. aprillil 2021;
            
            
               meriahvena filee (Sebastes spp.), värske või jahutatud (0304 49 50) — 1 300 tonni;
            
            
               kvoot 09.0811 aegus 30. aprillil 2021.
            
            
               
            
               2021/0143 (NLE)
            
            
               Ettepanek:
            
            
               NÕUKOGU MÄÄRUS,
            
         
         
            
               millega muudetakse nõukogu määrust (EL) 2020/1706 teatavate kalandustoodete autonoomsete tariifikvootide osas
            
            
               (EMPs kohaldatav tekst)
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artiklit 31,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Nõukogu määrusega (EL) 2020/1706
                  5
                avatakse teatavate kalandustoodete autonoomsed liidu tariifikvoodid ja sätestatakse nende haldamine aastatel 2021–2023. Iga tariifikvoodi jaoks on kindlaks määratud asjakohane maht, et tagada sel ajavahemikul liidu tootmisharule piisavad tarned. 
            
            
               (2)Teatavate kalandustoodete tarned liidus sõltuvad praegu kolmandatest riikidest pärit impordist. Viimastel kümnenditel on liidu sõltuvus impordist kalandustoodete tarbimise vallas suurenenud. Selleks et kalandustoodete tootmist liidus ei ohustataks ning et tagada liidu töötleva tööstuse piisav varustatus, tuleks tariifikvootide piires peatada patagoonia ebakalmaari, soolvees säilitatud heeringa, külmutatud heeringa, külmutatud makrelli, külmutatud heeringa filee ja liblikfilee, meriahvena filee ning mitut liiki külmutatud kala imporditollimaksud. 
            
            
               (3)Liidu ja Ühendkuningriigi vahelist kaubandus- ja koostöölepingut
                  6
                kohaldatakse ajutiselt alates 1. jaanuarist 2021. Lepinguga nähakse ette, et päritolustaatusega kalandustoodetel on tollimaksu- ja kvoodivaba turulepääs. Samas ei ole Briti ÜMTd enam liiduga seotud ning nende kalandustoodete ekspordil liitu ei kohaldata enam tollimaksude vähendamisi.
            
            
               (4)Islandiga
                  7
                ja Norra Kuningriigiga
                  8
                sõlmitud kahepoolsed lisaprotokollid, millega nähakse ette teatavate kalade ja kalandustoodete kvoodid, aegusid 30. aprillil 2021. Kuna läbirääkimisi uute kvootide üle enne kahepoolsete lisaprotokollide aegumist lõpule ei viida, võib liidus tekkida tollimaksuvaba töötlemiseks mõeldud kalandusmaterjali nappus.
            
            
               (5)Seega tuleb muuta nõukogu määrust (EL) 2020/1706, et kõrvaldada Ühendkuningriigi liidust väljaastumise tagajärjed ÜMTde sooduskorra kaotamise osas ning heastada Norra ja Islandiga sõlmitud lisaprotokollide aegumise mõju.
            
            
               (6)Seetõttu tuleks käesolevat määrust kohaldada tagasiulatuvalt alates 1. jaanuarist 2021,
            
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määrust (EL) 2020/1706 muudetakse järgmiselt.
            
            
               1) Artikli 4 lõike 4 punkt b asendatakse järgmisega:
            
            
                  „b) rõngasteks lõikamine ja tükeldamine ribadeks tooraine puhul, mis kuulub CN-koodide 0307 43 35, 0307 43 91, 0307 43 92 ja 0307 43 99 alla;“;
            
            
               2) lisa muudetakse vastavalt käesoleva määruse lisale.
            
            
               Artikkel 2
            
         
         
            
               Käesolev määrus jõustub järgmisel päeval pärast selle avaldamist Euroopa Liidu Teatajas.
            
            
               Seda kohaldatakse alates 1. jaanuarist 2021.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        ELT L 385, 17.11.2020, lk 3.
               
               
                  
                     (2)
                  
                        ELT L 444, 31.12.2020, lk 14.
               
               
                  
                     (3)
                  
                        ELT L 141, 28.5.2016, lk 22.
               
               
                  
                     (4)
                  
                        ELT L 141, 28.5.2016, lk 18.
               
               
                  
                     (5)
                  
                        Nõukogu 13. novembri 2020. aasta määrus (EL) 2020/1706, millega avatakse teatavate kalandustoodete autonoomsed liidu tariifikvoodid ja sätestatakse nende haldamine aastatel 2021–2023 (ELT L 385, 17.11.2020, lk 3).
               
               
                  
                     (6)
                  
                        Ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vaheline kaubandus- ja koostööleping (ELT L 444, 31.12.2020, lk 14).
               
               
                  
                     (7)
                  
                        Euroopa Majandusühenduse ja Norra Kuningriigi vahelise lepingu lisaprotokoll (ELT L 141, 28.5.2016, lk 22).
               
               
                  
                     (8)
                  
                        Euroopa Majandusühenduse ja Islandi Vabariigi vahelise lepingu lisaprotokoll (ELT L 141, 28.5.2016, lk 18).
               
            
      
    ---documentbreak--- 
      
         
               EUROOPA KOMISJON
            Brüssel,15.6.2021
            COM(2021) 308 final
            LISA 
            järgmise dokumendi juurde:
            ettepanek: NÕUKOGU MÄÄRUS,
            millega muudetakse nõukogu määrust (EL) 2020/1706 teatavate kalandustoodete autonoomsete tariifikvootide osas
            
               
         
         
            
               LISA
            
            
            
               Määruse (EÜ) nr 2020/1706 lisa tabelisse lisatakse järgmised kanded:
            
            
            
                     
                        Jrk nr
                     
                  
                  
                     
                        CN-kood 
                     
                  
                  
                     
                        TARICi kood
                     
                  
                  
                     
                        Kirjeldus
                     
                  
                  
                     
                        Aastane kvoot (tonnides)
                           1
                        
                     
                  
                  
                     
                        Kvoodi tollimaksumäär
                     
                  
                  
                     
                        Kvoodi kehtivusaeg
                     
                  
               
                     
                        09.2508
                     
                  
                  
                     
                        ex 0307 43 35
                     
                  
                  
                     
                        10
                     
                  
                  
                     
                        Kalmaar liigist Loligo gahi, külmutatud, töötlemiseks
                     
                  
                  
                     
                        75 000
                     
                  
                  
                     
                        0 %
                     
                  
                  
                     
                        1.1.2019– 31.12.2023
                     
                  
               
                     
                        09.2509
                     
                  
                  
                     
                        ex 1604 12 91 
                     
                     
                     
                     
                     
                        ex 1604 12 99
                     
                  
                  
                     
                        13 
                     
                     
                        93
                     
                     
                     
                     
                        16
                     
                     
                        17
                     
                  
                  
                     
                        Heeringad, vürtside ja/või äädikaga töödeldud, soolvees, töötlemiseks
                     
                  
                  
                     
                        15 000 (vedelikuta netokaal)
                     
                     
                  
                  
                     
                        0 %
                     
                  
                  
                     
                        1.5.2021–30.4.2022
                     
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        7500 (vedelikuta netokaal)
                     
                     
                  
                  
                     
                        0 %
                     
                  
                  
                     
                        1.5.2022–31.10.2022
                     
                  
               
                     
                        09.2510
                     
                  
                  
                     
                        ex 0303 51 00
                     
                  
                  
                     
                        10
                     
                     
                        20
                     
                  
                  
                     
                        Heeringad (Clupea harengus, Clupea pallasii), külmutatud, töötlemiseks
                           2*
                     
                  
                  
                     
                        10 000
                     
                  
                  
                     
                        0 %
                     
                  
                  
                     
                        1.5.2021–30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        5 000
                     
                  
                  
                     
                  
                  
                     
                        1.5.2022–31.10.2022
                     
                  
               
                     
                        09.2511
                     
                  
                  
                     
                        ex 0303 54 10
                     
                  
                  
                     
                        11
                     
                     
                        95
                     
                     
                        97
                     
                     
                  
                  
                     
                        Makrell liikidest Scomber scombrus või Scomber japonicus, külmutatud, töötlemiseks
                           3*
                     
                  
                  
                     
                        15 000
                     
                  
                  
                     
                        0 %
                     
                  
                  
                     
                        1.5.2021–30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        7 500
                     
                  
                  
                     
                        0 %
                     
                  
                  
                     
                        1.5.2022–31.10.2022
                     
                  
               
                     
                        09.2512
                     
                  
                  
                     
                     
                     
                     
                     
                        0303 55 30
                     
                     
                     
                     
                     
                        ex 0303 55 90
                     
                     
                     
                     
                     
                     
                     
                        0303 56 00
                     
                     
                     
                     
                        0303 69 90
                     
                     
                        0303 89 90
                     
                     
                     
                     
                     
                     
                        0303 82 00
                     
                     
                     
                     
                        0303 89 55
                     
                     
                  
                  
                     
                     
                     
                     
                     
                        10
                     
                     
                     
                     
                     
                         95
                     
                     
                     
                     
                     
                     
                     
                        10
                     
                     
                     
                     
                        10
                     
                     
                        11
                     
                     
                        21
                     
                     
                        30
                     
                     
                        91
                     
                     
                     
                        10
                     
                     
                     
                     
                        10
                     
                  
                  
                     
                        Külmutatud kala, töötlemiseks
                     
                     
                     
                     
                     
                        Tšiili stauriid (Trachurus murphyi)
                     
                     
                     
                     
                        Muud perekonda Trachurus spp. kuuluvad kalad, v.a Trachurus trachurus, Trachurus murphyi ja hobumakrell (stauriid) (Caranx trachurus)
                     
                     
                     
                     
                        Seersantkala (Rachycentron canadum)
                     
                     
                     
                        Muud kalad
                     
                     
                     
                     
                     
                     
                     
                        Railased (Rajidae)
                     
                     
                     
                     
                        Kuld-merikoger (Sparus aurata)
                     
                  
                  
                     
                        3 300
                     
                  
                  
                     
                        0 %
                     
                  
                  
                     
                        1.5.2021–30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        1 650
                     
                  
                  
                     
                        0 %
                     
                  
                  
                     
                        1.5.2022–31.10.2022
                     
                  
               
                     
                        09.2513
                     
                  
                  
                     
                        0304 86 00
                     
                     
                     
                     
                     
                        ex 0304 99 23
                     
                  
                  
                     
                        20
                     
                     
                     
                     
                     
                        10
                     
                     
                        20
                     
                     
                  
                  
                     
                        Heeringa (Clupea harengus, Clupea pallasii) fileed, külmutatud, töötlemiseks
                     
                     
                     
                        Liblikfilee heeringast (Clupea harengus, Clupea pallasii), külmutatud, töötlemiseks
                           4*
                     
                  
                  
                     
                        25 000
                     
                  
                  
                     
                        0 %
                     
                  
                  
                     
                        1.5.2021–30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        12 500
                     
                  
                  
                     
                        0 %
                     
                  
                  
                     
                        1.5.2022–31.10.2022
                     
                  
               
                     
                        09.2514
                     
                  
                  
                     
                        0304 49 50
                     
                  
                  
                     
                        10
                     
                  
                  
                     
                        Meriahvena (Sebastes spp.) fileed, värske või jahutatud, töötlemiseks
                     
                  
                  
                     
                        1 300
                     
                     
                     
                  
                  
                     
                        0 %
                     
                  
                  
                     
                        1.5.2021–30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        650
                     
                  
                  
                     
                        0 %
                     
                  
                  
                     
                        1.5.2022–31.10.2022
                     
                  
               
            
            
            
         
         
            
                  
                     (1)
                  
                        Netomass kui ei ole märgitud teisiti.
               
               
                  
                     (2)
                  * 15. veebruarist kuni 15. juunini ei anta tariifikvooti kaupadele, mis deklareeritakse vabasse ringlusse lubamiseks.
               
               
                  
                     (3)
                  * 15. veebruarist kuni 15. juunini ei anta tariifikvooti kaupadele, mis deklareeritakse vabasse ringlusse lubamiseks.
               
               
                  
                     (4)
                  * 15. veebruarist kuni 15. juunini ei anta tariifikvooti kaupadele, mis deklareeritakse vabasse ringlusse lubamiseks.